BECKWITH] TEXT AND TRANSLATION 359 
Haalele laua ia wahi, hiki aku laua ma Keawanui, kahi i kapaia 
o Kaleloa, a malaila laua 1 halawai ai me ke kanaka e hooma- 
kaukau ana i ka waa e holo aii Lanai. La laua i halawai aku ai 
me ka mea waa, olelo aku la o Waka, “ E ae anei oe ia maua e kau pu 
aku me oe ma ko waa, a holo aku i kau wahii manao ai e holo? ” 
Olelo mai la ka mea waa, “ Ke ae nei wau e kau pu olua me a’u 
ma ka waa, aka hookahi no hewa, o ko’u kokoolua ole e hiki ai ka 
waa.” 
Ta manawa a ka mea waa i hoopuka aii keia olelo “i kokoolua” 
hoewaa, wehe ae la o Laieikawai i kona mau maka i uhiia i ka aahu 
kapa, mamuli o ka makemake o ke kupunawahine e huna loa i kana 
moopuna me ka ike oleia mai e na mea e ae a hikii ko Jaua hiki ana 
i Paliuli, aka, aole pela ko ka moopuna manao. 
I ka manawa nae a Laieikawai i hoike ai i kona mau maka mai 
kona hunaia ana e kona kupunawahine, luliluli ae la ke poo o ke 
kupunawahine, aole a hoike kana moopuna ia ia iho, no ka mea, e 
lilo auanei ka nani o kana moopuna i mea pakuwa wale. 
I ka manawa nae a Laieikawai i wehe ae ai i kona mau maka, 
ike aku la ka mea waa i ka oi kelakela o ko Laieikawai helehelena 
mamua o na kaikamahine kaukaualii o Molokai a puni, a me Lanai. 
Aia hoi, ua hookuiia mai ka mea waa e kona iini nui no kana mea e 
ike nel. 
A no keia mea, noi aku la ka mea waa i ke kupunawahine, me kz 
olelo aku, “EK kuu loa ae oe i na maka o ko moopuna mai kona 
hoopulouia ana, no ka mea, ke ike nei wau ua oi aku ka maikai o kau 
milimili, mamua 6 na kaikamahine kaukaualii o Molokai nei a me 
Lanai.” 
T mai la ke kupunawahine, “Aole e hiki ia’u ke wehe ae ia ia, no ks 
mea, 0 kona makemake no ka huna ia ia iho.” 
A no keia olelo a Waka i ka mea waa mamuli o kana noi, alaila, 
‘hoike pau loa ae la o Laieikawai ia ia mai kona hunaia ana, no ka 
mea, ua lohe aku la o Laieikawai i ka olelo a kona kupunawahine, o 
Laieikawai no ka makemake e huna ia ia; aka, ua makemake ole 
kela e huna. 
A no ka ike maopopo loa ana aku o ka mea waa ia Laieikawai, alaila, 
he nuhou ia i ka mea waa. Alaila, kupu ae la ka manao ano e iloko 
ona, e hele e hookaulana ia Molokai apuni, no keia mea ana e lini nei. 
Alaila, olelo aku la ua mea waa nei ia Laieikawai ma, “Auhea 
olua, e noho olua i ka hale nei, na olua na mea a pau oloko, aole 
kekahi mea e koe o ka hale nei ia olua, o olua maloko a mawaho o 
keia wahi.” 
A no ka hoopuka ana o ka mea waa i keia olelo, alaila, olelo aku 
la o Laieikawai, “FE ke kamaaina o maua, e hele loa ana anei oe? 
No ka mea, ke ike lea nei maua i kou kauoha honua ana, me he mea 
la e hele loa ana oe?” 
